cyanic-selkie/wikianc huggingface dataset:
মধ্য এমিনেন্স
মধ্য এমিনেন্স (Median eminence) মানব মস্তিষ্কের হাইপোথ্যালামাস অংশের নিম্ন সীমানার একটি অংশ। এটি পিটুইটারি গ্রন্থির ইনান্ডিবুলার স্টকের পেছনে অবস্থিত টিউবার সিনেরিয়ামের উপর অবস্থিত একটি স্ফীত অংশ।
কৎ বেল
পুষ্টিগুণ
কয়েতবেলে যথেষ্ট পরিমাণে প্রোটিন, শ্বেতসার, আয়রন, স্নেহ পদার্থ, ক্যালসিয়াম, ভিটামিন-বি এবং সি ইত্যাদি রয়েছে।
ইনফান্ডিবুলার স্টক
ইনফান্ডিবুলার স্টক (Pituitary stalk বা Infundibular stalk বা শুধুমাত্র Infundibulum) হাইপোথ্যালামাস এবং পশ্চাৎ পিটুইটারি-র মধ্যকার সংযোগসূত্র। এটি মূলত হাইপোথ্যালামাস থেকে নির্গত অনেকগুলি অ্যাক্সন নিয়ে গঠিত।
গ্যাব্রিয়েল রয়
গ্যাব্রিয়েল রয় (১৯০৯-১৯৮৩) কানাডার ফার্সি-ভাষী লেখকদের মধ্যে বিশেষ উল্লেখের দাবীদার। ১৯৪৫ সালে প্রকাশিত তাঁর প্রথম উপন্যাসের ইংরেজি অনুবাদ দ্য টিন ফ্লুট - এর জন্য তিনি ১৯৪৭ সালে গভর্নর জেনারেল পুরস্কার পান। উল্লেখ করা যেতে পারে ১৯৫৭ সালে প্রকাশিত স্ট্রিট অব রিচেস এবং ১৯৭৭ সালে প্রকাশিত চিল্ড্রেন অব মাই হার্ট উপন্যাসের জন্যও গ্যাব্রিয়েল গভর্নর জেনারেল পুরস্কার পেয়েছিলেন। কানাডীয় সাহিত্যে স্বল্প যে ক’জন সাহিত্যিক তিনবার করে বহুল আকাঙস্খিত এই পুরস্কারটি পেয়েছেন গ্যাব্রিয়েল তাঁদের মধ্যে অন্যতম। ফার্সি ভাষায় ‘দ্য টিন ফ্লুট’ উপন্যাসটির নাম ছিল ‘Bonheur D`occasion’। বলে রাখা প্রয়োজন সে সময় পর্যন্ত ফার্সি ভাষার গ্রন্থকে পুরস্কার দেওয়ার প্রবর্তন হয়নি, ফার্সি থেকে ইংরেজিতে অনুদিত গ্রন্থকেই শুধুমাত্র বিবেচনা করা হতো। ‘দ্য টিন ফ্লুট’-এর অনুবাদক ছিলেন হানা জোসেফসন। সেটি প্রকাশিত হয় আমেরিকা থেকে। উপন্যাসটির যে অনুবাদটি বর্তমান লেখকের পড়ার সুযোগ হয়েছে সেটির অনুবাদক এলান ব্রাউন। ১৯৮১ সালে নতুন এই অনুবাদটি প্রকাশিত হয় কানাডা থেকে। মন্ট্রিয়লের সেইন্ট হেনরী অঞ্চলের বস্তিতে ১৯৪০ সালের ফেব্রুয়ারি থেকে মে মাস পর্যন্ত ‘দ্য টিন ফ্লুট’-এর কাহিনি বিস্তৃত। অর্থাৎ দ্বিতীয় বিশ্বযুদ্ধের কাল। চলছে মহামন্দা। এটি কানাডীয় ফরাসি ভাষার সাহিত্যে এত বেশি আলোড়ন তুলেছিল যে, ফ্রান্সের ‘প্রিক্স ফেমিনা’ পুরস্কারও লাভ করে বইটি। বইটি নিয়ে সিনেমা তৈরি হয় ১৯৮৩ সালে। আত্মজীবনীটির ইংরেজি অনুবাদের শেষে বলা আছে বইটি স্প্যানিশ, ডেনিশ, সুইডিশ, নরওয়েয়ান, স্লোভাক, চেক, রোমানিয়ান এবং রাশিয়ান ভাষায় অনূদিত হয়েছে। উপন্যাসে ফ্লোরেন্টাইন ল্যাকাসি নামের এক তরুণী ওয়েট্রেসকে আমরা পাই। দারিদ্র্যের কষাঘাতে জর্জরিত দশ ভাই-বোনের মধ্যে বড়ো ফ্লোরেন্টাইন কাজ করে ‘ফাইভ এবং টেন’ হোটেলে। স্বপ্ন আছে বড়ো হবার। বাবা-মা’র প্রতি  সহনশীল এবং দায়িত্বশীল এই মেয়েটি প্রেমে পড়ে জ্যাঁ ল্যাভেস্ক নামের এক উচ্চাকাঙ্ক্ষী  পুরুষের। ততোদিনে ফ্লোরেন্টাইনের পেটে সন্তানও এসে গেছে। কিন্তু জ্যাঁ দ্রুতই ক্লান্ত হয়ে পড়ে সম্পর্ক রক্ষায়। আর তখন মঞ্চে দেখা যায় ইমানুয়েল নামের এক সৈনিকের। ছুটিতে থাকা এই সৈনিককে ফ্লোরেন্টাইনের সাথে পরিচয় করিয়ে দিয়েছিল জ্যাঁ নিজেই। ইমানুয়েল প্রেমে পড়ে ফ্লোরেন্টাইনের। দুজনের বিয়ে হয়। ইমানুয়েলকে ভালোবাসে ফ্লোরেন্টাইন। স্বপ্ন দেখে পেটের সন্তানকে নিজের সন্তান হিসেবেই ভাববে ইমানুয়েল।
জীবন
গ্যাব্রিয়েল ছিলেন বাবা লিওন রয় (১৮৫০-১৯২৯) এবং মা মেলিনা ল্যান্ড্রির (১৮৬৭-১৯৪৩) সন্তানদের মধ্যে কনিষ্ঠ। ওঁর বাবা কাজ করতেন সেটেলমেন্ট অফিসে। সেখানে তাঁর চাকরি চলে গেলে সেলাই করে মা সংসার চালিয়েছেন। গ্যাব্রিয়েলের জন্ম কিন্তু ম্যানিটোবার সেইন্ট বোনিফেস শহরে। কিন্তু ইউরোপ থেকে পড়াশোনা শেষ করে তিনি ১৯৩৯ সালে মন্ট্রিয়লে বসতি গড়েন। গ্যাব্রিয়েলের উপন্যাসগুলোতে তাই দুটি জীবনের চিত্র পাওয়া যায় Ñএকটি হলো মন্ট্রিয়লের মন্দাকালীন জীবন এবং অন্যটি ম্যানিটোবার গ্রামীণ জীবন, যেখানে গ্যাব্রিয়েল কাটিয়েছেন তাঁর শৈশব-কৈশোরের মধুর দিনগুলো।
‘দ্য টিন ফ্লুট’-এর সাফল্যের গল্প
প্রথম উপন্যাস ‘দ্য টিন ফ্লুট’ নিয়ে জীবনীকার ফ্রাঙ্কোয়েস জানাচ্ছেন যে, লেখক উপন্যাসটির দুটি পাণ্ডুলিপি করেছিলেন। সংশোধিত দ্বিতীয় পাণ্ডুলিপিটি শেষ করার পর গ্যাব্রিয়েল গেলেন জ্যাকুলিন জেনিসেটের কাছে। ওটির একটি ঝকঝকে টাইপড কপি পেতে। জ্যাকুলিনের বরাদ দিয়ে জীবনীকার জানাচ্ছেন, সেদিন পাণ্ডুলিপিটি তাঁর হাতে এমন করে ধরা ছিল যেমন করে একজন মা তার বাচ্চাকে ধরে থাকেন। জ্যাকুলিনকে ২৫ ডলার দিয়েছিলেন পারিশ্রমিকের অগ্রিম হিসেবে। পরে দুটি বাঁধানো খণ্ডে ৪৯৯ পৃষ্ঠার ওই পাণ্ডুলিপিটি তিনি প্রকাশকের কাছে জমা দেন (পৃ: ২৪৪)। এরপর আগস্ট মাসের ২৮ তারিখে প্রকাশকের সাথে গ্যাব্রিয়েলের চুক্তি হয়। চুক্তিতে লেখা ছিল লেখক ১০ শতাংশ হারে রয়ালটি পাবেন এবং গ্রন্থ প্রকাশের পর রয়ালটি বাবদ ১০০ ডলার অগ্রিম পাবেন। কথা ছিল অক্টোবরের শেষ নাগাদ বইটি প্রকাশিত হবে। কিন্তু তা হয়নি। পরের বছরের ফেব্রুয়ারিতে পত্রিকায় ঘোষণা দেওয়া হয় কয়েকদিনের মধ্যে বইটি প্রকাশিত হতে যাচ্ছে। কিন্তু সেটাও হয়নি। ফরাসি ভাষার গ্রন্থটি শেষ পর্যন্ত আলোর মুখ দেখে ১৯৪৫ সালের জুন মাসে। জীবনীকার বলছেন, গ্যাব্রিয়েলের প্রথম বই প্রকাশের বিষয়টি যেন অনেকটা সিন্ডারেলার গল্পের মতো ছিল। আমরা জানতে পারি এই বই রাতারাতি একটি সাধারণ কৃষি পত্রিকার একজন সাধারণ সাংবাদিককে দেশজুড়ে একজন সেলিব্রেটিতে পরিণত করে। বহু পুরস্কারে ভূষিত হন তিনি। বিপুল অর্থও আসতে থাকে। সাংবাদিকরা তাঁর সাক্ষাৎকার পেতে হন্যে হয়ে ঘুরতে থাকে। ফ্রাঙ্কোয়েসের ভাষায় কানাডীয় সাহিত্য বা কুইবেকীয় সাহিত্যে এই গ্রন্থের প্রকাশ সর্বপ্রথম একটি ‘আমেরিকান স্টাইল’-এর ঘটনা। এরপর ১৯৪৭ সালে বসন্তকালে বইটির আমেরিকান অনুবাদ প্রকাশিত হলো এবং গ্যাব্রিয়েল রয় শীর্ষ সাহিত্যিকের আসনে বরিত হলেন। ফরাসি ভাষায় প্রথম সংস্করণ ছাপা হয়েছিল দুই হাজার কপি। চার মাসেই সেটি শেষ হয়ে যায়। ১৯৪৫ সালের অক্টোবর মাসে আরও চার হাজার কপি ছাপা হয়। পরবর্তী ছয় মাসের মধ্যে সেটি শেষ হলে আরও তিন হাজার কপি ছাপানো হয়। আমেরিকার বাজার ধরার জন্য ১৯৪৫ এর শেষ দিকেই ব্যাপক চেষ্টা চলতে থাকে। ডিসেম্বরেই চুক্তি সম্পন্ন হয়। অগ্রিম হিসেবে গ্যাব্রিয়েল পাঁচ শ ডলার হাতে পান (পৃ: ২৫৪)। অনুবাদের কাজ যখন চলছে তখন ১৯৪৬ সালের ডিসেম্বরে লিটারারি গিল্ড অব আমেরিকার প্রধানের সাথে চুক্তি হয় যে, ১৯৪৭ এর মে মাসেই ‘দ্য টিন ফ্লুট’ হবে ‘বুক অব দ্য মানথ’। আর সে জন্য মোট ৬ লক্ষ কপি বই দরকার হবে - প্রকাশক এবং লেখক পাবেন তিরানব্বই হাজার ডলার। জীবনীকার জানাচ্ছেন লিটারারি গিল্ডের ইতিহাসে এটি হলো প্রথম এমন একটি চুক্তি যেটি করা হয়েছিল এমন একটি বই নিয়ে যেটি তখনও আলোর মুখ দেখেনি। ১৯৪৭ সালের ২১ এপ্রিল নিউ ইয়র্কে বুক লঞ্চিংয়ের ব্যবস্থা করা হয়। ২ জুন হলিউডের সিনেমা কোম্পানি ইউনিভার্সাল পিকচার্স ঘোষণা দেয় তারা মুভির জন্য ৭৫ হাজার ডলারের চুক্তিতে গল্পটি কিনেছে। ১ ডিসেম্বর তিনি ফরাসি ভাষার উপন্যাসটির জন্য প্রিক্স ফেমিনা পুরস্কার পেলেন। ঘোষণা হলো তিনি গভর্নর জেনারেল পুরস্কার পেয়েছেন। সংবাদ হলো সে বইটি কানাডায় ২৫ হাজার কপি বিক্রি হয়েছে। হিসেব করলে দেখা যায় ১৯৪৬ এবং ১৯৪৭ সালে গ্যাব্রিয়েল বইটি থেকে মোট লেখক সম্মানী পেয়েছিলেন এক লক্ষ ডলার।
বহিঃসংযোগ
কানাডীয় সাহিত্য: বিচ্ছিন্ন ভাবনা, সুব্রত কুমার দাস ঢাকা, ২০১৯, ISBN 978-984-504=317-5
আখতারুজ্জামান মিয়া
আখতারুজ্জামান মিয়া বাংলাদেশের দিনাজপুর জেলার একজন রাজনীতিবিদ। তিনি বাংলাদেশের একজন নির্বাচিত সংসদ সদস্য হিসেবেও দায়ীত্ব পালন করেন। ২০০১ সালের অষ্টম জাতীয় সংসদ নির্বাচনে তিনি বাংলাদেশ জাতীয়তাবাদী দলের হয়ে দিনাজপুর-৪ আসন থেকে সংসদ সদস্য।
জন্ম ও শিক্ষাজীবন
আখতারুজ্জামান মিয়া বাংলাদেশের দিনাজপুর জেলায় জন্মগ্রহণ করেন। রাজশাহী বিশ্ববিদ্যালয়  শিক্ষাবর্ষ: ১৯৭৮-৭৯ থেকে   অ্যাকাউন্টিং এবং তথ্য সিস্টেমে অনার্স ও মাস্টার্স  ডিগ্রী আর্জন করে।
রাজনৈতিক ও কর্মজীবন
২০০১ সালের নির্বাচনে আখতারুজ্জামান মিয়া বাংলাদেশ জাতীয়তাবাদী দলের হয়ে চার দলীয় জোট থেকে দিনাজপুর-৪ আসনের সংসদ সদস্য নির্বাচিত হয়ে ছিলেন। তার বিরুদ্ধে সংস্কারপন্থি হওয়ার অভিযোগ রয়েছে। ২০০৮ সালের নির্বাচনে দলীয় মনোনয়ন না পেয়ে স্বতন্ত্র প্রাথী হিসেবে নির্বাচন করে বাংলাদেশ জাতীয়তাবাদী দল থেকে বিছিন্ন হয়ে পড়েন। সর্বশেষ ২০১৮ সালের নির্বাচনে তিনি জাতীয় ঐক্যফ্রন্ট থেকে বাংলাদেশ জাতীয়তাবাদী দলের হয়ে দিনাজপুর-৪ আসন থেকে নির্বাচন করে বাংলাদেশ আওয়ামী লীগের প্রার্থী আবুল হাসান মাহমুদ আলীর কাছে পরাজিত হন।
বহিঃসংযোগ
অষ্টম জাতীয় সংসদ সদস্যদের তালিকা
পাকিস্তানি টেস্ট ক্রিকেটারদের তালিকা
এটি পাকিস্তানি টেস্ট ক্রিকেটারদের তালিকা। আন্তর্জাতিক ক্রিকেটের প্রধান কেন্দ্রবিন্দু হচ্ছে টেস্ট ক্রিকেট, যাতে টেস্ট পরিবারভূক্ত দু’টি ক্রিকেট দলের মধ্যে অনুষ্ঠিত হয়। পাকিস্তান ক্রিকেট দল ১৯৫২ সালে টেস্ট পরিবারভূক্ত হয়। ২৫ ফেব্রুয়ারি, ২০২১ তারিখ পর্যন্ত ২৪৩ জন ক্রিকেটার পাকিস্তান জাতীয় ক্রিকেট দলের হয়ে টেস্ট ক্রিকেটে অংশগ্রহণ করেছেন। যেদিন একজন খেলোয়াড় তার প্রথম টেস্ট ক্যাপ পায়, সেই ক্রমিক অনুসারে এ তালিকাটি সাজানো। যদি একাধিক খেলোয়াড় একই টেস্ট ম্যাচে তাঁর প্রথম টেস্ট ক্যাপ পায়, সেক্ষেত্রে খেলোয়াড়দের পারিবারিক নামের বর্ণানুক্রম অনুসারে (ইংরেজি নামের বর্ণানুক্রম) তালিকাভুক্ত করা হয়েছে।
পরিসংখ্যানটি ২৫ ফেব্রুয়ারি, ২০২১ তারিখ অনুযায়ী সঠিক।
একবিংশ শতক: ২০০১-২০৫০
মন্তব্য:
পার্স টিউবেরালিস
পার্স টিউবেরালিস (Pars tuberalis) পিটুইটারি গ্রন্থির সম্মুখ খণ্ডে অবস্থিত একটি অংশ, যা ইনফান্ডিবুলার স্টককে জালিকাবিশিষ্ট নলের আকারে আবৃত করে থাকে।
পার্স ইন্টারমেডিয়া
মানুষের ফিটাসে এই অঞ্চল থেকে মেলানোসাইট উদ্দীপক হরমোন নিঃসৃত হয়, যা ত্বকে মেলানোসাইট কোষগুলি থেকে মেলানিন রঞ্জকের নিঃসরণ ঘটায়। পূর্ণবয়স্ক মানুষের দেহে পার্স ইন্টারমেডিয়া হয় খুব ক্ষুদ্র অথবা সম্পূর্ণ অনুপস্থিত।
অগ্র পিটুইটারি
অগ্র পিটুইটারি পিটুইটারি গ্রন্থির সম্মুখ খণ্ডাংশ। হাইপোথ্যালামাসের প্রভাবে অগ্র পিটুইটারি থেকে একাধিক পেপটাইড হরমোন নিঃসৃত হয় যা উত্তেজনা, বৃদ্ধি এবং প্রজনন প্রক্রিয়াকে নিয়ন্ত্রণ করে।
কার্যাবলী
অগ্র পিটুইটারি গ্রন্থিতে পাঁচ ধরনের এন্ডোক্রিন সেল রয়েছে এবং তাদের নিঃসৃত হরমোনের নামে নামকরণ করা হয়েছে: সোমাটোট্রোপ (গ্রোথ হরমোন); প্রোল্যাকটিন (লিউটোট্রফিক বা প্রোল্যাকটিন হরমোন); গোনাডোট্রোপ (গোনাডোট্রফিক ও লিউটিনাইজিং হরমোন); কর্টিকোট্রোপ (অ্যাডরিনো কর্টিকোট্রফিক হরমোন); এবং থাইরোট্রোপ (থাইরয়েড স্টিমুলেটিং হরমোন)।
আজিজুল হক চৌধুরী
আজিজুল হক চৌধুরী বাংলাদেশের দিনাজপুর জেলার একজন রাজনীতিবিদ ও সাবেক জাতীয় সংসদ সদস্য। ২০০৮ সালে নবম জাতীয় সংসদ নির্বাচনে বাংলাদেশ আওয়ামী লীগ থেকে দিনাজপুর-৬ আসনের সংসদ সদস্য নির্বাচিত হয়েছিলেন।
জন্ম
আজিজুল হক চৌধুরী বাংলাদেশের দিনাজপুর জেলায় জন্মগ্রহণ করেন।
রাজনৈতিক জীবন
৯ম জাতীয় সংসদ নির্বাচনে দিনাজপুর-৬ আসন থেকে বাংলাদেশ আওয়ামী লীগের হয়ে মহাজোট থেকে সংসদ সদস্য নির্বাচিত হয়েছিলেন। পরবর্তী দুইটি নির্বাচনে (২০১৪ ০ ২০১৮ সালে) বাংলাদেশ আওয়ামী লীগ থেকে শিবলী সাদিককে মনোনয়ন দিলে তিনি নির্বাচন করেন নাই।
দেশ রাজ গোয়েল
দেশ রাজ গোয়েল (১৯২৯—২০১৩; যিনি দেশরাজ গোয়েল বা ডি. আর. গোয়েল নামেও পরিচিত) একজন ভারতীয় সাংবাদিক, একাডেমিক এবং ধর্মনিরপেক্ষতা ও সাম্প্রদায়িকতা সম্পর্কিত বইগুলির সুপরিচিত লেখক। যৌবনকালে হিন্দু জাতীয়তাবাদী সংগঠন রাষ্ট্রীয় স্বয়ংসেবক সংঘের (আরএসএস) সদস্য হয়ে তিনি ১৯৭৯ সালে এই সংস্থার উপর একটি আধ্যাত্মিক বই লিখেছিলেন, যা একাডেমিক কাজে ব্যাপকভাবে উদ্ধৃত হয়।
প্রোজেস্টেরন
থাম্ব|রাসায়নিক সংকেত (প্রোজেস্টেরন) প্রোজেস্টেরন হচ্ছে এমন এক ধরনের যৌন (সেক্স) হরমোন যা রজঃচক্র,গর্ভধারণ ও ভ্রূণীয় বিকাশে গুরুত্বপূর্ণ ভূমিকা রাখে রাসায়নিক দিক থেকে এটি প্রোইস্টোজেন গ্রুপের এক ধরনের স্টেরয়েড হরমোন যা অন্যান্য যৌন হরমোন উৎপাদনের প্রক্রিয়ায়ও জাতক হিসেবে উৎপন্ন হয় এবং মস্তিষ্কেও নিউরোস্টেরয়েড হিসেবে ভূমিকা পালন করে। যদিও দেহেই এটি স্বাভাবিকভাবে তৈরি হয়ে থাকে কিন্তু ঋতুস্রাব জনিত সমস্যার ক্ষেত্রে চিকিৎসাক্ষেত্রে রাসায়নিকভাবে প্রস্তুতকৃত প্রোজেস্টেরন ব্যবহার করা হয় যার সূচনা হয়েছিল ১৯৫৪ সালে।
জৈবিক কার্যাবলির প্রক্রিয়া
প্রোজেস্টেরন নিউক্লিয়ার প্রোজেস্টেরন রিসিপটর এ সংযুক্ত হয়ে রাইবোজোমাল ট্রান্সক্রিপশনে ভূমিকা রেখে নারীদেহের যৌন জনন প্রক্রিয়াকে নিয়ন্ত্রণ করে। তাছাড়া মেমব্রেন (কোষঝিল্লি) এর প্রোজেস্টেরন রিসিপটরে এ হরমোনটি যুক্ত হয়েও উওসাইটের পূর্ণতা, শুক্রানুর চলাচল প্রক্রিয়াকেও নিয়ন্ত্রণ করে।রিসিপ্টর গুলো মেমব্রেন ভেদ করে যুক্ত থাকে এবং তার সাথে সাইটোসল ও এক্সট্রাসেলুলার অংশে প্রোটিন ডোমেইন গুলো সংযুক্ত হয়, তাছাড়াও বিপাকীয় নিয়ন্ত্রণ ও স্নায়ুবিক নিয়ন্ত্রণেও এর ভূমিকা রয়েছে। এটি PGRMC1 রিসিপটরের লিগান্ড হিসেবে যুক্ত হয় যার অধিক এক্সপ্রেশন টিউমার ও ক্যান্সার সৃষ্টিতেও ভূমিকা রাখতে পারে এবং এ বিষয়ে এখনও গবেষণা চলছে। থাম্ব|531x531পিক্সেল|কোষঝিল্লিতে প্রোজেস্টেরন রিসিপ্টর এর অবস্থান (মেমব্রেন প্রোজেস্টেরন রিসিপ্টর আলফা) এটি সিগমা১ ও মিনারেলোকর্টিকয়েড রিসেপটরের এন্টাগোনিস্ট হিসেবে সক্রিয়ভাবে কাজ করে এবং অধিক পরিমাণ মিনারেলোকর্টিকয়েড যেমনঃ অ্যালডস্টেরন, কর্টিকোস্টেরন উৎপাদনে বাধা প্রদান করে, অনেক সময় যার ফলে ন্যাটরিইউরেসিস দেখা দিতে পারে। (অধিক পরিমানে মূত্রের সাথে সোডিয়াম নিঃসৃত হয়)।  তাছাড়াও এটি তুলনামূলক কম সক্রিয়ভাবে গ্লুকোকর্টিকয়েড রিসিপটের সাথেও যুক্ত হতে পারে।       রজঃচক্র বন্ধ হবার কাছাকাছি সময়ে (Perimenopause) মহিলাদের প্রোজেস্টেরনের মাত্রা পুরুষ ও স্বাভাবিক অবস্থার মহিলাদের চেয়ে বেশিমাত্রায় থাকে যা যকৃতের কিছু উৎসেচকের কার্যক্ষমতা সে সময়ে বেশি রাখে যেমন সাইটোক্রোম পি৪৫০ এনজাইম (বিশেষত CYP3A4)।  এছাড়াও শুক্রানুর ক্যাটায়ন চ্যানেলগুলোকে (CatSper) প্রোজেস্টেরন সক্রিয় রাখে এবং যৌন মিলনের সময় কেমোটেক্সিস প্রক্রিয়ায় শুক্রাণুকে ডিম্বাণুর কাছে যেতে সংকেত প্রদান করে। এজন্য যে সকল রাসায়নিক পদার্থ CatSper কে প্রোজেস্টেরনের সংযুক্ত হওয়া থেকে বিরত রাখতে পারে সেগুলো গর্ভনিরোধক হিসেবে ব্যবহার করা হয়।
প্রোজেস্টেরনের কিছু সক্রিয় জাতক ও তাদের কাজ
৫-আলফা-ডাইহাইড্রোপ্রোজেস্টেরন- GABA(A) রিসিপটরকে সক্রিয় করে।
অ্যালোপ্রেগনেনোলোন- GABA(A) রিসিপটরকে সক্রিয় করে।
৫-বেটা-ডাইহাইড্রোপ্রোজেস্টেরন-প্রেগনেন X রিসিপটর এর এগোনিস্ট হিসেবে কাজ করে।
স্তনের গঠন ও দুগ্ধ উৎপাদন
ম্যামারি গ্রন্থির বিকাশ ঘটানোর মাধ্যমে স্তনের গঠন ঠিক রাখতে সাহায্য করে এবং প্রোল্যাকটিন হরমোন উৎপাদন ত্বরান্বিত করার মাধ্যমে দুগ্ধ উৎপাদনে ভূমিকা পালন করে।
স্তন্যনালীর গঠন
ইস্ট্রোজেনের সাথে একত্রিতভাবে প্রোজেস্টেরন অ্যাম্ফিরেগুলিন নামক গ্রোথ হরমোনের উৎপাদন ত্বরান্বিত করে যা স্তন্যনালী গঠনে ভূমিকা রাখে।
স্তন ক্যান্সারের ঝুঁকি
রজঃচক্রের সময়কাল শেষে (মেনোপজ হয়েছে এমন) কোন মহিলা হরমোন রিপ্লেসমেন্ট থেরাপি হিসেবে ইস্ট্রোজেন নিয়ে থাকে এবং যদি বিজ্ঞানাগারে রাসায়নিকভাবে তৈরি প্রোজেস্টেরন গ্রহণ করে, যেমনঃ মিডরক্সিপ্রজেস্টেরন এসিটেট তাহলে তা স্তন ক্যান্সারের ঝুঁকি বাড়িয়ে দেয়,  কিন্তু স্বাভাবিক প্রোজেস্টেরন এর ক্ষেত্রে এ ঝুঁকি দেখা যায়নি।
ত্বকের সুরক্ষা
রজঃচক্র শেষ হয়ে গেছে বা শেষ হবার নিকটবর্তী সময়ে এমন মহিলাদের ত্বকের স্থিতিস্থাপকতা কমে যাওয়া, শুকিয়ে বা কুঁচকে যাওয়া থেকে রক্ষা করতে ইস্ট্রোজেন ও প্রোজেস্টেরনের সম্মিলিত হরমোন রিপ্লেসমেন্ট থেরাপি কার্যকরী ভূমিকা পালন করে।
স্নায়ুবিক কাজে প্রোজেস্টেরন
প্রেগনেনোলোন ও ডাইহাইড্রোএপিএনড্রোস্টেরন নিউরোস্টেরয়েড হিসেবে কাজ করে যা উদ্দীপনা প্রবাহে ভূৃমিকা রাখে, স্নায়ুগুলোকে রক্ষা করে এবং মায়েলিন তৈরিতে সাহায্য করে।দুর্ঘটনাবশত মস্তিষ্কের কোন ক্ষতি হলে এটি নতুন নিউরন তৈরিতেও ভূমিকা রাখে, তখন এপোপটোসিস (দেহের স্বাভাবিক প্রক্রিয়ায় কোষ ধ্বংস) হতে দেয়না। মস্তিষ্কে এন্ডোথেলিয়াল প্রোজেনিটর কোষের সঞ্চালন বৃদ্ধি করে যা ক্ষয়প্রাপ্ত টিস্যুর অঞ্চলে নতুন টিস্যু তৈরিতে সাহায্য করে।
প্রোজেস্টেরন তৈরি
স্তন্যপায়ী প্রাণীর ক্ষেত্রে কোলেস্টেরল এর জাতক প্রেগনেনোলোন হরমোন থেকেই প্রোজেস্টেরন তৈরি হয়। জারণ-বিজারণ বিক্রিয়ায় নিকোটিনামাইড এডেনিন ডাইফসফেট অংশগ্রহণ করে। কোলেস্টেরল থেকে প্রোজেস্টেরন উৎপন্ন করার ক্ষেত্রে নিকোটিনামাইড এডেনিন ডাইফসফেট বিজারিত হয় এবং সে কারণে কোলেস্টেরল এর ২০ ও ২২ নং কার্বন এ দুটি হাইড্রোক্সিল গ্রূপ যুক্ত হয় এবং যা থেকে পরবর্তীতে প্রেগ্নেনোলন তৈরী হয় , অতঃপর প্রেগ্নেনোলন এর কিটো ইনোল গ্রূপ টটোমারাইজেশন এর মাধ্যমে প্রোজেস্টেরন তৈরী হয়।  কোলেস্টেরল থেকে জারণ-বিজারণ ও টটোমারাইজেশন বিক্রিয়ার মাধ্যমে এবং সাইটোক্রোম পি৪৫০ ও ৩-বেটা হাইড্রক্সিস্টেরয়েড ডিহাইড্রোজিনেজ/ডেল্টা ৫-৪ অাইসোমারেজ এর সহায়তায় প্রোজেস্টেরন তৈরি হয়। ইস্ট নামক ছত্রাক থেকেও প্রোজেস্টেরন তৈরি করা যায়। থাম্ব|565x565পিক্সেল|প্রোজেস্টেরোন উৎপন্ন হওয়ার প্রক্রিয়া এবং প্রোজেস্টেরন থেকে অন্যান্য হরমোন উৎপন্ন হওয়ার প্রক্রিয়া আবার প্রোজেস্টেরন থেকে এলডোস্টেরন, কর্টিসল, মিনারেলোকর্টিকয়েড ও এনড্রোস্টিনডায়োন তৈরি হয়। অাবার এনড্রোস্টিনডায়োন থেকে টেস্টোস্টেরন, ইসট্রোজেন ও এস্ট্রাডায়োল তৈরি হয়।
নিঃসরণের পরিমাণ
ডিম্বাশয় থেকে প্রতিদিন ৩০ মিলিগ্রাম প্রোজেস্টেরন ও এড্রেনাল গ্রন্থি থেকে ১ মিলিগ্রাম প্রোজেস্টেরন নিঃসরণ হয়। নিঃসরণকৃত প্রোজেস্টেরনের ৫০-৫৪% এলবুমিন ও ৪৩-৪৮% ট্রান্সকর্টিন নামক প্রোটিনের সাথে যুক্ত হয়।
বিপাক
প্রোজেস্টেরনের বিপাক খুব দ্রুততার সহিত যকৃতে সম্পন্ন হয়। প্রোজেস্টেরনের প্রায় ৩৫ রকম জাতক রয়েছে যে কারণে সামগ্রিক বিপাক প্রক্রিয়া বেশ জটিল। ৫ ও ৩ নং কার্বনে বিজারণ ও ২০ নং কার্বনে জারনের ফলে ৫-অালফা ও ৫-বেটা ডাইহাইড্রোপ্রোজেস্টেরন, অ্যালোপ্রেগনেনোলোন, প্রেগনেনোলোন, অাইসোপ্রেগনেনোলোন, এপিপ্রেগনেনোলোন, প্রেগনেনডায়োল ইত্যাদি জাতক উৎপন্ন হয়। পরবর্তীতে গ্লুকোইউরোনাইড বা সালফেট গ্রুপের সংযোগ ঘটে এবং তা রক্ত সঞ্চালনে চলে যায় এবং প্রেগনেনডায়োল গ্লুকোইউরোনাইড হিসেবে মূত্রের মাধ্যমে দেহ থেকে বেরিয়ে যায়।
মাত্রা
রজঃচক্রে ডিম্বাণু ধারণের অাগে কম, ধারণ (ওভ্যুলেশন) এর সময়, লুটিয়াল দশায় প্রোজেস্টেরনের নিঃসরণ অত্যধিক হারে বাড়ে। প্রোজেস্টেরন এর মাত্রা ওভ্যুলেশন এর আগে ২ ন্যানোগ্রাম/মিলি এর চেয়ে কম থাকে কিন্তু  ওভ্যুলেশন এর পর তা ৫ ন্যানোগ্রাম/মিলি এর চেয়ে বেড়ে যায়। বয়ঃসন্ধির আগে এবং রজঃচক্র শেষ হবার পর প্রোজেস্টেরন নিঃসরণের হার কম থাকে।
বিভিন্ন বয়সে পুরুষ ও মহিলার দেহে প্রোজেস্টেরন এর পরিমানঃ
১.মহিলা (রজঃচক্র শেষ হবার পর- পোস্ট-মেনোপজ)- ০.৬-৩ ন্যানোমোল/লিটার
২.মহিলা (ওভ্যুলেশনের সময়)-১.১-২.৯ ন্যানোমোল/লিটার
৩. ছেলে (০-১৬ বছর)- ০.৮৬-২.৯ ন্যানোমোল/লিটার থাম্ব|559x559পিক্সেল|রজঃচক্রের সময় অনুযায়ী প্রোজেস্টেরন হরমোন নিঃসরণের ধরণ ৪.ছেলে এবং মেয়ে (০-৯ বছর)- ০.৩-৩ ন্যানোমোল/লিটার
প্রাণীদেহে প্রোজেস্টেরন নিঃসরণ
ডিম্বাশয় থেকে সবচেয়ে বেশি পরিমানে প্রোজেস্টেরন নিঃসরণ হয় এবং বয়ঃসন্ধি থেকে রজঃচক্র শেষ হবার অাগ পর্যন্ত নারীদেহে নিঃসরণ হতে থাকে। তবে অল্প পরিমাণে এড্রেনাল গ্রন্থি, স্নায়ু ও এডিপোজ টিস্যু থেকেও নিঃসরণ হয়। গর্ভধারণের সময় প্রোজেস্টেরন নিঃসরণ অত্যধিক হারে বাড়ে যা ২৫০ মিলিগ্রাম পর্যন্তও হতে পারে প্রতিদিন। দুধ খেলে প্রাণীদেহে প্রোজেস্টেরন নিঃসরণ বৃদ্ধি পায়।
উদ্ভিদদেহে প্রোজেস্টেরন নিঃসরণ
Juglans regia নামক উদ্ভিদ থেকে প্রোজেস্টেরন সরাসরি নিঃসরণ হয়৷ Dioscorea গণের কিছু উদ্ভিদ যেমন Dioscorea mexicana, Dioscorea pseudojaponica, Dioscorea villosa, Dioscorea polygonoides থেকে ডায়োসজেনিন নামক এক ধরনের পদার্থ উৎপন্ন হয় যা থেকে প্রোজেস্টেরন পাওয়া যায়।
চিকিৎসা ক্ষেত্রে
ইস্ট্রোজেন ও প্রোজেস্টেরন সম্মিলিতভাবে হরমোন রিপ্লেসমেন্ট থেরাপি তে ব্যবহার করা হয়। যাদের যৌন হরমোন নিঃসরণ কম, গর্ভধারণে সমস্যা ও গাইনি সংক্রান্ত জটিলতা অাছে তাদেরকে মুখে বা ইনজেকশনের মাধ্যমেও প্রোজেস্টেরন হরমোন দ্বারা চিকিৎসা করা হয়ে থাকে।
সংক্ষিপ্ত ইতিহাস
১৯২৯ সালে সর্বপ্রথম প্রোজেস্টেরন হরমোন আবিষ্কৃত হয়। ১৯৩১-৩২ এ এটি কর্পাস লুটিয়াম থেকে সর্বপ্রথম আলাদা করা হয়। ১৯৩৪ সালে এর রাসায়নিক গঠন শনাক্ত হয় এবং একই বছর স্টিগমাস্টেরল ও প্রেগনেনডায়োল থেকে একে রাসায়নিকভাবে উৎপন্ন করা হয়।
কগনিজ্যান্ট টেক্‌নলজি সলিউশন্স
কগনিজ্যান্ট টেক্‌নলজি সলিউশন্স (Cognizant Technology Solutions Corporation; সংক্ষেপে CTS) একটি আমেরিকান বহুজাতিক প্রযুক্তি কোম্পানি। ১৭০টি দেশে কোম্পানিটি তার কার্যক্রম পরিচালনা করে, যার সদরদপ্তর নিউ জার্সি, যুক্তরাষ্ট্রে অবস্থিত।
পণ্যসামগ্রী
1890-এর দশকের শুরুতে ইন্টারন্যাশনাল বিজনেস মেশিন (আইবিএম) কর্পোরেশন এবং এর পূর্বসূরি কর্পোরেশনগুলি থেকে পণ্যগুলির একটি আংশিক তালিকা নিম্নরূপ।
সদর দপ্তর
মার্কিন তালিকাভুক্ত এই সংস্থার হেড কোয়ার্টার নিউ জার্সির টিনেকে।
ভারতে পরিকাঠামো
মার্কিনি সংস্থা হলেও এর অধিকাংশ কর্মী ভারতীয়। মোট কর্মীর ৭০% ভারতীয়। সংখ্যার বিচারে তা প্রায় ২ লক্ষ।
ফেসবুক
ফেসবুকের হয়ে চুক্তিতে কাজ করেন এই প্রতিষ্ঠানের কিছু কর্মী। ফেসবুকের মডারেটর হিসেবে কাজ করা কর্মীরা বছরে ২৮ হাজার ডলারের (২৩ লাখ ৬৭ হাজার টাকা) মতো বেতন পান। নিউজার্সিভিত্তিক কগনিজেন্ট ফেসবুকের কনটেন্ট মডারেটর হিসেবে কাজ পাওয়া বড় প্রতিষ্ঠানগুলোর একটি।
বৃদ্ধির গতি ও কর্মী
২০১৯-এ সংস্থার বার্ষিক বৃদ্ধির হার হতে পারে ৩.৯-৪.৯ শতাংশ। কিন্তু পূর্ব অনুমান অনুযায়ী, চলতি বছরে সংস্থার রাজস্ব আয়ের হার নির্ধারণ করা হয়েছিল ৭.০-৯.০ শতাংশ। স্বাভাবিক ভাবেই আগামী অনুমানের থেকে অনেকটাই তলানিতে পড়ে থাকছে সংস্থার বার্ষিক বৃদ্ধি। সংস্থার ব্যয়ের সঙ্গে রাজস্বের পরিমাণে যাতে সামঞ্জস্য আসে, সে দিকে তাকিয়েই একাধিক পদক্ষেপ নেওয়া হচ্ছে। বৃদ্ধির হার বাড়ানোর জন্য বিনিয়োগের পরিমাণ বাড়ানো এবং কর্মীদের প্রতিভার সদ্ব্যহারের বিষয়টি নিয়েও ভাবনা রয়েছে।
কর্মী ব্যাবস্থাপনা
কর্মীদের কর্ম সময় ব্যাবস্থাপনায় ব্রিটিশ তথ্য প্রযুক্তি সংস্থা ট্রুটাক এর ট্রুটাইম প্রযুক্তি ব্যবহার করা হয়।
অন্যান্য তথ্য প্রযুক্তি সংস্থার মতো এখানেও অনিয়োজিত কর্মীদের বেঞ্চ রাখা হয়। সাধারণত কোনো কর্মী প্রকল্প থেকে অনিয়োজিত হয়ে পরলে তার নিজস্ব বিভাগের তরফে ৩০ দিন সময় পান অন্য কোনো প্রকল্প খুঁজে নিতে। কোনো কারণে এই ৩০ দিন ফুরিয়ে গেলে তারা কর্পোরেট বেঞ্চে স্থান পান। সেখানে আরও অতিরিক্ত ৬০ দিন সময় দেয়া হয়। অধুনা এই নিয়ম পরিবর্তন করে তা ৩০ দিন এ নামিয়ে আনার প্রস্তাবনা রয়েছে।
কর্টিকোট্রোপ
কর্টিকোট্রোপ অগ্র পিটুইটারির কিছু ব্যাসোফিলিক কোষ যেগুলি অ্যাড্রিনোকর্টিকোট্রপিক হরমোন এবং মেলানোসাইট উদ্দীপক হরমোন নিঃসরণ করে। ব্যাসোফিলিক কোষগুলি মৌলিক রঞ্জক পদার্থ শোষণ করে অণুবীক্ষণ যন্ত্রে দৃশ্যমান হয়। এ কোষগুলি অগ্র পিটুইটারির প্রায় ২০% গঠন করেছে। থাম্ব|পিওএমসি কর্টিকোট্রপিক কোষগুলিতে প্রোটিওলাইটিক ক্লিভেজের মাধ্যমে কয়েকটি পেপটাইড হরমোনগুলিতে বিভক্ত হয়। অ্যাড্রিনোকর্টিকোট্রপিক হরমোন অ্যাড্রিনাল কর্টেক্স-কে কর্টিসল ও অন্যান্য হরমোন নিঃসরণে উদ্দীপ্ত করে।
তথ্যসূত্র
বশতঃ ততগুলি
শীতলক
থাম্ব|A DuPont refrigerant শীতলক এক ধরনের পদার্থ বা মিশ্রণ, সাধারণত এক প্রকার প্রবাহী, যা তাপ পাম্প এবং শীতলীকরণ চক্রে ব্যবহার করা হয়। বেশিরভাগ চক্রে এটার তরল থেকে গ্যাসে এবং তারপর বিপরিতক্রমে দশার পরিবর্তন ঘটে। এরুপ উদ্দেশ্যে অনেক কার্যকরি প্রবাহীসমূহ ব্যবহৃত হয়েছে। বিংশ শতাব্দীতে ফ্লোরোকার্বন, বিশেষ করে ক্লোরোফ্লোরোকার্বনস, প্রচলিত একটা শীতলক হয়ে গিয়েছিল, কিন্তু ওজোন নি:শেষকরণ প্রভাবের কারনে তাদের বাদ দেওয়া হচ্ছে। বিভিন্ন ক্ষেত্রে ব্যবহৃত অন্যান্য সাধারণ শীতলক গুলো হলো অ্যামোনিয়া, সালফার ডাইঅক্সাইড, এবং হ্যালোজেনবিহীন হাইড্রোকার্বন যেমন প্রোপেন।
কাঙ্ক্ষিত বৈশিষ্ট্য/ধর্ম
আদর্শ কার্যকরী প্রবাহী বা প্রায়ই যেটাকে বলে শীতলক এদের অনুকূল তাপগতীয় ধর্ম থাকতে হবে, বিভিন্ন যন্ত্রাংশের বিরুদ্ধে ক্ষয়রোধী হতে হবে, এবং বিষাক্ততা ও অগ্নিদাহ্যতা হতে মুক্তসহ সর্বোপরি নিয়াপদ হতে হবে। এটি যেন ওজোন ক্ষয় বা জলবায়ু পরিবর্তন না ঘটায়। যেহেতু বিভিন্ন প্রবাহী/তরলগুলির বিভিন্ন ডিগ্রীতে কাঙ্ক্ষিত বৈশিষ্ট্য রয়েছে, তাই সেগুলির বাছাইকরণ সামঞ্জস্য রক্ষাকারী একটি বিষয় হিসেবে গণ্য হয়।
পছন্দসই থার্মোডাইনামিক বৈশিষ্ট্য হ'ল লক্ষ্যমাত্রার তাপমাত্রার কিছুটা নিচে একটি ফুটন্ত পয়েন্ট, বাষ্পীকরণের উচ্চ তাপ, তরল আকারে একটি মাঝারি ঘনত্ব, বায়বীয় আকারে তুলনামূলকভাবে উচ্চ ঘনত্ব এবং একটি উচ্চ সমালোচনামূলক তাপমাত্রা । যেহেতু ফুটন্ত পয়েন্ট এবং গ্যাসের ঘনত্ব চাপ দ্বারা প্রভাবিত হয়, তাই রেফ্রিজারেন্টগুলি অপারেটিং চাপগুলির উপযুক্ত পছন্দ দ্বারা একটি নির্দিষ্ট অ্যাপ্লিকেশনটির জন্য আরও উপযুক্ত করা যেতে পারে।
থিররা
থিররা বা থেয়াম থিরা হল একটি শাস্ত্রীয় আচারানুষ্ঠানিক নৃত্য যা দক্ষিণ ভারতের কেরল রাজ্যের মালাবার অঞ্চলের "কাভু" (উদ্যান) এবং মন্দিরগুলোতে উপস্থাপিত হয়। এই শিল্পকলাটি মালয় সম্প্রদায়ের শিল্পীদের দ্বারা সম্পাদিত হয়। এই শিল্পীরা স্থানীয়ভাবে "পেরুমালয়ান" হিসাবে পরিচিত। নৃত্যটি উৎসবমের (বার্ষিক মন্দির উৎসব) সময় পরিবেশন করা হয় যার মাধ্যমে ভগবতী, শিবের মতো দেবদেবীদের পূজো ও বন্দনা করা হয়ে থাকে। থেয়াম থিরা হল থেয়াম নৃত্যের একটি প্রধান উপবিভাগ। এটি একই অঞ্চলে পরিবেশিত থেয়াম নৃত্যের অনুরূপ। তবে পার্থক্য হল এটাই যে থেয়াম নৃত্যে নৃত্যশিল্পীকে উপস্থাপিত ঈশ্বর হিসাবে বিবেচনা করা হয় কিন্তু থিরা নৃত্যে নৃত্যশিল্পী ঈশ্বরের অধিকারী বলে বিবেচিত হয়। থাম্ব|ভারতের উত্তর কেরালায় একটি মন্দিরে থিররা উৎসব থাম্ব|কন্দকার্নন থিররা
বর্ণনা
বিশ্বাস অনুযায়ী থিরা দেবতাদেরকে বাস্তব জীবনে নিয়ে আসে। নৃত্য উপস্থাপক বা পরিবেশকরা আনুষ্ঠানিকভাবে মুখে বিভিন্ন প্রথাগত নকশা এঁকে এবং জাঁকাল পোশাক পরে দেবী ভগবতীর সামনে নৃত্য করে, যার উদ্দেশ্য স্পষ্টতই কার্যপ্রণালীতে বিস্ময়ের বোধ তৈরি করা। প্রতিটি নৃত্যশিল্পী একটি নির্দিষ্ট দেবতার প্রতিনিধিত্ব করে এবং ভক্তরা দেবতারূপে তাদের প্রার্থনা করে ও নৈবেদ্য প্রদান করে। এই নৃত্যশিল্পী তথা রূপক দেবতারা যখন তাদের অভিনয় সম্পাদন করে, তখন তাদের দেবতা দ্বারা অধিগৃহীত মনে করা হয়। ভক্তরা তাদের দুঃখ ও ইচ্ছা সেই দেবতাদের জানানোর জন্য সারি দিয়ে দাঁড়িয়ে থাকে।
অভিনয়কারী বা নৃত্য শিল্পীরা "পেরুওয়ান্নন" বর্ণের হয়, যারা থিররা নৃত্যের প্রতি অধিক গুরুত্ব দিয়ে থাকে। তাই কেরলে উচ্চবর্ণের ব্রাহ্মণ এবং নিম্ন বর্ণের উপজাতি উভয়েরই এই উপাসনায় গুরুত্বপূর্ণ স্থান রয়েছে। সমস্ত কার্যপ্রণালীতে 'তাড়ি' (দেশীয় মদ্য) বেশ গুরুত্বপূর্ণ ভূমিকা পালন করে থাকে। এটি দেবতাদের জন্য একটি নৈবেদ্যস্বরূপ এবং প্রায় সমস্ত নৃত্যশিল্পীরা এর প্রভাবে নাচেন। এটি "ঈশ্বরের অধিকারী" হওয়ার অনুভূতি তৈরি করতে সহায়তা করে।
বোগোতা
থাম্ব|226x226পিক্সেল|কলম্বিয়ার জাতীয় বিশ্ববিদ্যালয় বোগোতা (স্পেনীয় ভাষায়: Bogotá), বা সান্তা ফে দে বোগোতা (Santa Fe de Bogotá), মধ্য কলম্বিয়ার একটি শহর এবং দেশটির রাজধানী। এটি বোগোতা রাজধানী জেলায় অবস্থিত। শহরটি সমুদ্রতল থেকে প্রায় ২৬৪০ মিটার উঁচুতে আন্দেস পর্বতমালার পূর্ব কোর্দিয়েরা (Cordillera Oriental কোর্দ়িয়েরা ওরিয়েন্তাল্‌) পর্বতশ্রেণীর একটি পর্বতবেষ্টিত মালভূমির উপর অবস্থিত। শহরের জলবায়ু মৃদু; বাৎসরিক গড় তাপমাত্রা ১৪° সেলসিয়াস। শহরটির জনসংখ্যা ৬৫ লক্ষেরও বেশি।
বোগোতা কলম্বিয়ার বৃহত্তম শহর এবং দক্ষিণ আমেরিকার সবচেয়ে দ্রুত বর্ধনশীল পৌর এলাকাগুলির একটি। বোগোতার আশেপাশে অবস্থিত প্রধান শহরতলীগুলির মধ্যে আছে বোসা, এঙ্গাতিবা, ফোন্তিবন, সুবা, উসাকেন এবং উসমে। এখানকার শিল্পগুলির মধ্যে আছে মুদ্রণ ও প্রকাশনা শিল্প, মোটরযান নির্মাণ শিল্প, খাদ্য প্রক্রিয়াকরণ, এবং বস্ত্র, ধাতু, মেশিন, ও বৈদ্যুতিক যন্ত্রাদি নির্মাণ শিল্প। এই শহরে অনেক ব্যাংক ও কর্পোরেশনের সদর দপ্তর অবস্থিত। আন্তঃ-আমেরিকান মহাসড়ক এবং অন্যান্য রেলপথ ও মহাসড়ক শহরটিকে অন্যান্য বড় শহরের সাথে যুক্ত করেছে। শহরটির কাছেই এল দোরাদো আন্তর্জাতিক বিমানবন্দর অবস্থিত।
বোগোতাকে কখনো কখনো "দক্ষিণ আমেরিকার আথেন্স" নামে ডাকা হয়। ১৮৬৭ সালে প্রতিষ্ঠিত কলম্বিয়ার জাতীয় বিশ্ববিদ্যালয় এবং আরও অনেক বিশ্ববিদ্যালয় এখানে অবস্থিত, ফলে বোগোতা কলম্বিয়ারতে শিক্ষার প্রধান কেন্দ্র। শহরের দর্শনীয় স্থানগুলির মধ্যে আছে বিখ্যাত স্বর্ণ যাদুঘর, যেখানে কলম্বাস-পূর্ব যুগের স্বর্ণশিল্পের সংগ্রহশালা আছে; জাতীয় যাদুঘর; ১৫৬৭ সালে নির্মিত সান ফ্রান্সিস্কো গির্জা; এবং প্রাচীন আদিবাসী আমেরিকান মন্দিরের স্থানে নির্মিত বোগোতার প্রথম গির্জা (১৫৬৫) ও জাতীয় ক্যাথিড্রাল। কাছের একটি পাহাড়ে আছে মোন্সেরাতের তীর্থালয়; এখান থেকে বোগোতার দৃশ্য বিখ্যাত। বোগোতা পৌর এলাকার বাইরে সিপাকিরাতে একটি অনন্য ভূগর্ভস্থ লবণ ক্যাথিড্রাল এবং বিখ্যাত তেকেনদামা জলপ্রপাতের কথা উল্লেখ করা যায়।
স্পেনীয় কঙ্কিস্তাদোর গন্সালো হিমেনেস ১৫৩৮ সালে একটি জনবহুল চিবচা লোকালয় বাকাতা-র কাছে বোগোতা শহরের পত্তন করেন। শহরটি ১৭১৭ সালে নতুন গ্রানাডার উপরাজধানীতে পরিণত হয়। ১৮১৯ সালে সিমোন বলিভার এটি দখল করেন এবং তারপর এটি বৃহত্তর কলম্বিয়ার (বর্তমান কলম্বিয়া, ইকুয়েডর, পানামা, ও ভেনেজুয়েলা) রাজধানীতে পরিণত হয়। ১৮৩০ সালে বৃহত্তর কলম্বিয়ার পতনের পর এটি নতুন গ্রানাডার রাজধানী হয়। নতুন গ্রানাডার নাম পরে বদলে কলম্বিয়া রাখা হয়। ১৯৪০ সালের পর বহুসংখ্যক গ্রামীণ কলম্বীয় নাগরিক অর্থনৈতিক সুযোগের আশায় শহরটিরতে আগমন করতে শুরু করলে শহরটির দ্রুত সম্প্রসারণ ঘটে।
সুনামগঞ্জ জেলা
সুনামগঞ্জ জেলা বাংলাদেশের উত্তর-পূর্বাঞ্চলের সিলেট বিভাগের একটি প্রশাসনিক অঞ্চল। উপজেলার সংখ্যানুসারে সুনামগঞ্জ বাংলাদেশের একটি “এ” শ্রেণীভুক্ত জেলা। কিংবদন্তি এবং ঐতিহাসিক তথ্যাবলি থেকে অনুমান করা হয় যে, সুনামগঞ্জ জেলার সমগ্র অঞ্চল প্রাচীন কামরূপ বা প্রাগজ্যোতিষপুর রাজ্যের অন্তর্গত ছিল। জনৈক মোঘল সিপাহি সুনামুদ্দির নামে সুনামগঞ্জের নামকরণ করা হয়। ১৮৭৭ খ্রিষ্টাব্দে সুনামগঞ্জকে মহকুমায় এবং ১৯৮৪ খ্রিষ্টাব্দে জেলায় উন্নীত করা হয়।
নামকরণ
‘সুনামদি’ নামক জনৈক মোগল সিপাহীর নামানুসারে সুনামগঞ্জের নামকরণ করা হয়েছিল বলে জানা যায়। ‘সুনামদি’ (সুনাম উদ্দিনের স্থানীয় সিলেটি উচ্চারণ) নামক উক্ত মোগল সৈন্যের কোন এক যুদ্ধে বীরোচিত কৃতিত্বের জন্য সম্রাট কর্তৃক সুনামদিকে এখানে কিছু ভূমি পুরস্কার হিসাবে দান করা হয়। তার দানস্বরূপ প্রাপ্ত ভূমিতে তারই নামে সুনামগঞ্জ বাজারটি স্থাপিত হয়েছিল। এভাবে সুনামগঞ্জ নামের ও স্থানের উৎপত্তি হয়েছিল বলে মনে করা হয়ে থাকে।
অবস্থান ও আয়তন
উত্তরে ভারতের মেঘালয়, পূর্বে সিলেট জেলা, দক্ষিণে হবিগঞ্জ জেলা, পশ্চিমে নেত্রকোণা জেলা ও কিশোরগঞ্জ জেলা।
প্রশাসনিক এলাকাসমূহ
সুনামগঞ্জ জেলা ১২টি উপজেলা, ১২টি থানা, ৪টি পৌরসভা, ৮৮টি ইউনিয়ন, ১৫৩৫টি মৌজা, ২৮৮৭টি গ্রাম ও ৫টি সংসদীয় আসন নিয়ে গঠিত। জনসংখ্যা ২০১৩৭৩৮; পুরুষ ১০৩৬৬৭৮, মহিলা ৯৭৭০৬০। মুসলিম ১৭১৫০৩৩, হিন্দু ২৯৪৭৬৫, বৌদ্ধ ২৮৪৩, খ্রিস্টান ১৩৬ এবং অন্যান্য ৯৬১। এ জেলায় মনিপুরী, খাসিয়া, হাজং, গারো প্রভৃতি আদিবাসী জনগোষ্ঠীর বসবাস রয়েছে।
উপজেলাসমূহ
সুনামগঞ্জ জেলায় মোট ১২টি উপজেলা রয়েছে। উপজেলাগুলো হল:
মুক্তিযুদ্ধের ঘটনাবলি
১৯৭১ সালের ২৮ এপ্রিল ছাতক উপজেলায় পাকসেনাদের সঙ্গে মুক্তিযোদ্ধাদের লড়াইয়ে ১৩ জন মুক্তিযোদ্ধা শহীদ এবং ১১ জন আহত হন। ২৯ জুলাই জামালগঞ্জ উপজেলার সাচনা বাজারে পাকবাহিনীর সঙ্গে মুক্তিযোদ্ধাদের লড়াইয়ে ১ জন মুক্তিযোদ্ধা শহীদ হন। এই শহীদ মুক্তিযোদ্ধার নাম সিরাজুল ইসলাম।যার নাম অনুসারে শহীদ সিরাজ লেকের নামকরণ করা হয়। সাচনা বাজারের এই যুদ্ধে শহীদ সিরাজ ছিলেন কোম্পানির সেকেন্ড ইন কমান্ড, কোম্পানি কমান্ডার ছিলেন এডভোকেট আলী আমজাদ বড়ভাই। ১২ আগস্ট তেলিয়া গ্রামে পাকসেনারা ৮ জন সাধারণ লোককে হত্যা করে। ২৫ আগস্ট দিরাই উপজেলায় পাকসেনাদের সঙ্গে মুক্তিযোদ্ধাদের লড়াইয়ে ৩ জন মুক্তিযোদ্ধা শহীদ হন এবং ২ জন আহত হন। ৩১ আগস্ট জগন্নাথপুর উপজেলায় শান্তি সভার নামে রাজাকাররা শ্রীরামসী হাইস্কুলে স্থানীয় শিক্ষক, কর্মচারী, ইউপি সদস্যসহ গণ্যমান্য ও সাধারণ লোকজনের একটি সমাবেশের আয়োজন করে। রাজাকারদের সহযোগিতায় পাকসেনারা উক্ত সভার ১২৬ জন লোককে হত্যা করে এবং গ্রামটি জ্বালিয়ে দেয়। এছাড়া ৮ সেপ্টেম্বর পাকসেনারা এ উপজেলার রাণীগঞ্জ বাজারে ৩০ জন লোককে হত্যা করে এবং ১৫০ টি দোকান জ্বালিয়ে দেয়। সুনামগঞ্জ সার্কিট হাউজ ও আহসানমারা ফেরী ঘাট এলাকায় পাকবাহিনীর বিরুদ্ধে গণপ্রতিরোধ চলাকালে পাকবাহিনীর আক্রমণে ৩ জন মুক্তিযোদ্ধা শহীদ হন। মঙ্গলকাটার কৃষ্ণনগরে ৪৮ জন মুক্তিযোদ্ধা শহীদ হন। ডলুরায় তাদের সমাহিত করা হয়। ৭ ডিসেম্বর সুনামগঞ্জ জেলা শত্রুমুক্ত হয়। মুক্তিযুদ্ধের স্মৃতিচিহ্ন বধ্যভূমি: ৩ (জগন্নাথপুরের শ্রীরামসী, রাণীগঞ্জ), গণকবর: ৪; স্মৃতিফলক: ৩ (১৯৮০ সালে শ্রীরামসীতে নির্মিত স্মৃতিফলক, ১৯৮৯ সালে রাণীগঞ্জে স্মৃতিফলক), স্মৃতিস্তম্ভ: ৫ (ছাতকের শিখা সতের ও স্মৃতিসৌধ)।
অর্থনীতি
thumb|সুনামগঞ্জ জেলায় জেলেদের জীবন মাথাপিছু আয় ৩৫৯০ ডলার।কৃষি নির্ভর অর্থনীতি।অধিকাংশ মানুষ কৃষির উপর নির্ভরশীল।ধান উৎপাদনে এ জেলা বিশেষ ভূমিকা পালন করে সমগ্র বাংলাদেশে বিশেষ করে বাংলাদেশ খাদ্যে আজ স্বয়ংসম্পূর্ণ। মূলতঃ পাথর শিল্প, মৎস্য, ধান, সিমেন্ট শিল্প।
পশু-পাখি
বিশ্ব ঐতিহ্যের অংশ সুনামগঞ্জের টাংগুয়ার হাওর পরিযায়ী পাখির অভয়াশ্রম। ২০০০ সালের ৬ জানুয়ারি মাননীয় প্রধানমন্ত্রী শেখ হাসিনা টাংগুয়ার হাওরকে ‘রামসার সাইট’ হিসেবে ঘোষণা করেন। প্রায় ১০০ বর্গকিলোমিটার এলাকাজুড়ে বিস্তৃত এ হাওরটি বাংলাদেশের দ্বিতীয় বৃহত্তম মিঠা পানির জলাভূমি। স্থানীয় লোকজনের কাছে হাওরটি নয়কুড়ি কান্দা ছয়কুড়ি বিল নামেও পরিচিত। এটি সুন্দরবনের পরই বাংলাদেশের দ্বিতীয় রামসার স্থান। পরিবেশবাদীদের গবেষণা রিপোর্ট অনুযায়ী বিশ্বে বিপন্ন প্রায় বিরল প্রজাতির ২ শতাধিক পাখি এবং বিপন্ন ১৫০ প্রজাতি মাছের সমাগম এ হাওরে। টাংগুয়ায় রয়েছে স্তণ্যপায়ী দুর্লভ জলজ প্রাণী গাঙ্গেয় ডলফিন (শুশুক), খেঁকশিয়াল, উঁদ, বনরুই, গন্ধগোকুল, জংলি বিড়াল। উদ্ভিদের মধ্যে নলখাগড়া, হিজল, করচ, বরুন, রেইনট্রি, পদ্ম, বুরো গোলাপসহ ২০০ প্রজাতির অধিক দেখা মেলে।
হাওর
বাংলাদেশের বিশেষ করে সুনামগঞ্জ জেলার হাওরগুলোর আছে মনোমুগ্ধকর নাম যেমন-টাংগুয়ার হাওর (টাঙ্গার আওর), শনির হাওর (শনির আওর), মাটিয়ান হাওর (মাইট্টান আওর), দেখার হাওর (দেখার আওর), হালির হাওর (আলির আওর), কড়চা হাওর (খরছা আওর), পাকনা হাওর (ফাখনা আওর), ধলা পাকনা হাওর (দলা ফাখনা আওর), আঙ্গরখালি হাওর (আঙ্গরখালি আওর), খচ্চর হাওর (খচ্ছরর আওর), নখলা হাওর (নখলা আওর), সানুয়াডাকুয়া হাওর (শাউন্নাডাঙ্গা আওর), শৈল চকরা হাওর (হইল ছখরা আওর), হৈশাম হাওর (অইশাম আওর), বড় হাওর (বড়াওর), হালিয়ার হাওর (আইল্লার আওর), চন্দ্রসোনার থাল হাওর (ছান্দরশুনার তাল আওর), ডিঙ্গাপুতা হাওর (ডিঙ্গাফুতা আওর) প্রভৃতি।
শিক্ষাব্যবস্থা
সুনামগঞ্জ জেলার সাক্ষরতার হার ৪৯.৭৫%। সুনামগঞ্জ জেলায় শিশুদের প্রাথমিক বিদ্যালয়ে নিট ভর্তির হার ছিল ৯৮.৫৩%। গড় উপস্থিতির হার ৮৯ শতাংশ। প্রাথমিক বিদ্যালয় হতে ঝড়ে পড়ার হার ১০.৩৮ শতাংশ। ইউনিসেফ ২০১৯ এর তথ্য অনুযায়ী সুনামগঞ্জ জেলায় শিক্ষার্থী ঝড়ে পড়ার হার ৩৭%। হাওর জনপদের অসুবিধাগ্রস্ত পরিবারের অভিভাবকগণ পূর্বে প্রাথমিক শিক্ষা সর্ম্পকে কিছুটা অসেচতন থাকলেও বর্তমানে সমাজের উচ্চবিত্ত পরিবারের মত প্রান্তিক সমাজের অভিভাবকদের কাছেও প্রাথমিক শিক্ষার চাহিদা ব্যাপক হারে বৃদ্ধি পেয়েছে। অভিভাবকগণ তাদের সন্তানদের মৌলিক শিক্ষা হিসেবে প্রাথমিক শিক্ষাকে বেছে নিচ্ছেন। ফলে প্রাথমিক শিক্ষায় শিশুদের অংশগ্রহণ উল্লেখযোগ্য হারে বেড়েছে। ২০১৮ সালে প্রাথমিক শিক্ষা সমাপনি পরিক্ষায় পাশের হার ৯১.৯৫%। শিক্ষার হার, শিক্ষা প্রতিষ্ঠান গড় হার ৩৪.৪%; পুরুষ ৩৮.১%, মহিলা ৩০.৫%। পি টি আই ১, কলেজ ৩০, মাধ্যমিক বিদ্যালয় ১৬৮, প্রাথমিক বিদ্যালয় ১০৫০, কারিগরি স্কুল ৫, কিন্ডার গার্টেন ২০, কমিউনিটি বিদ্যালয় ৭২, মাদ্রাসা ১৬৫। সুনামগঞ্জ জেলায় শিক্ষার আলো ছড়িয়ে দেওয়ার জন্য জেলায় অনেক শিক্ষা প্রতিষ্ঠান রয়েছে। এর মধ্যে উল্লেখযোগ্য শিক্ষা প্রতিষ্ঠানসমূহ:
মাদ্রাসা
জাউয়া বাজার জগ্ননাথপুর,সুনামগঞ্জ
সড়ক, রেল ও নৌপথ
সুনামগঞ্জ-সিলেট মহাসড়কটিই জেলার সড়ক যোগাযোগের প্রধানতম পথ। এ পথেই রাজধানীসহ দেশের অন্যান্য জেলার সাথে সরাসরি যোগাযোগ রক্ষা হয়। সুনামগঞ্জ-জামালগঞ্জ-ধর্মপাশা হয়ে নেত্রকোণা জেলার সাথে সরাসরি সড়ক যোগাযোগ স্থাপনের নিমিত্তে সড়ক ও জনপথ বিভাগের প্রকল্প নির্মাণাধীন। এছাড়া সুনামগঞ্জ-ছাতক আঞ্চলিক সড়ক, সুনামগঞ্জ-দিরাই আঞ্চলিক সড়ক, সুনামগঞ্জ-বিশ্বম্ভরপুর-তাহিরপুর আঞ্চলিক সড়ক, সুনামগঞ্জ-জগন্নাথপুর আঞ্চলিক সড়কের মাধ্যমে জেলার সাথে যোগাযোগ রক্ষা করে উপজেলাগুলো।
জেলার ছাতক উপজেলার সাথে সিলেটের রেল যোগাযোগ রয়েছে। রাজধানী ঢাকার সাথে সরাসরি রেল যোগাযোগ স্থাপনে সিলেট-ছাতক হয়ে সুনামগঞ্জ সদর পর্যন্ত রেলপথ পরিকল্পনাধীন।
প্রাচীন কাল থেকে সুনামগঞ্জের সাথে ঢাকা শহরের নৌ যোগাযোগ ছিল। সুরমা নদী হয়ে এ যোগাযোগ এখনো অব্যাহত আছে।
নদনদী
সুনামগঞ্জ জেলায় বিভিন্ন নদী প্রবাহিত হয়েছে। যেমনঃ সুরমা নদী, জাদুকাটা নদী,মনাই নদী, পিয়াইন নদী, সারী-গোয়াইন, ইটাখোলা নদী, সোনালী চেলা, ঘানুয়ারা নদী, বোকা নদী। এসব নদীকে সাধারণ মানুষের বিভিন্ন জীবন ব্যবস্থা গড়ে উঠেছে। নদীপথে যাতায়াতে উল্লেখ্য নদী গুলোর ভূমিকা রয়েছে। জেলেদের জীবিকা নির্বাহে নদীগুলো অন্যতম মাধ্যম।
পত্র-পত্রিকা ও সাময়িকী দৈনিক
হাওর বার্তা, দেশপ্রান্ত; সাপ্তাহিক: স্বজন (১৯৯১), সুনামকণ্ঠ (২০০০), সুরমা এক্সপ্রেস (২০০৬), সুনামগঞ্জ রিপোর্ট (২০০৫), সুনাম (১৯৮৪), দিন যায় (১৯৯২), সুনামগঞ্জের কাগজ (১৯৯১), সুনামগঞ্জের জনপথ (২০০৬), সুনামগঞ্জ সংবাদ (১৯৯১), সুনামগঞ্জ বার্তা (১৯৮৫), অনল (১৯৯১), গ্রাম বাংলার কথা (২০০৭); পাক্ষিক: সুরমা (২০০১), দারাইন (২০০০), ভাটি কথা (২০০১), বিজয় (২০০২), গাং (২০০৩), নক্ষত্র (২০০৪), কালনী (২০০১), হাওড়ের ঢেউ, সুচয়ন, প্রত্যায়ন, মঙ্গলা (১৯০৬), কালের করতল (১৯৭৭), জামালগঞ্জ সমাচার (১৯৮৫), ভালবাসি স্বদেশ (১৯৮৭), নবজাতক (১৯৮৭), প্রভাত (১৯৯০), অপরাজিত তারুণ্য (১৯৯১), উত্তর প্রজন্ম (১৯৯২), দিশারী (১৯৯৩), প্রতিধী (১৯৯৩), উম্মোচন (১৯৯৪), সাহসে জেগে উঠো (১৯৯৭), স্মৃতির অলিন্দে (১৯৯৮), পূর্বাশা (১৯৯৮), রক্তঝরা ফাগুনে (১৯৯৮), প্রেরণা (১৯৯৯), অভিপ্রায় (২০০১), নিবেদন (২০০৬); মাসিক: জগন্নাথপুর টাইমস (বর্তমান), ঝংকার (১৯২৯), প্রদীপ (১৯২৯); ত্রৈমাসিক: স্ফুলিঙ্গ; সাময়িকী: দিশারী (১৯৯৩), ক্ষুদ্রপট রুদ্রপ্রাণ (১৯৯৮), স্মৃতির অলিন্দে (১৯৯৮), অরুণোদয় (১৯৯৮, ২০০০)।
লোকসংস্কৃতি
হালযাত্রা, গোরমার নাচ, ধামাইল ও সূর্যব্রত গান, বীজবাস-ব্রত, বনলক্ষ্মীব্রত, ক্ষীরবাসব্রত, ফিরাল প্রভৃতি লোকজ আচার-অনুষ্ঠান উল্লেখযোগ্য।
= উল্লেখযোগ্য ব্যক্তিত্ব =
দর্শ‌নীয় স্থান
শিমুল বাগান, চাঁনপুর ছড়া, শহীদ সিরাজ লেক, যাদুকাটা নদী, টাঙ্গুয়ার হাওর, বারেক টিলা, হাসন রাজা মিউজিয়াম।
মীর সাব্বির
মীর সাব্বির হচ্ছেন একজন বাংলাদেশী অভিনেতা, পরিচালক ও উপস্থাপক। ‘রাত জাগা ফুল’ ছবিতে অভিনয়ের জন্য রাষ্ট্রীয় সম্মাননা ‘জাতীয় চলচ্চিত্র পুরস্কার-২০২১’-এ শ্রেষ্ঠ অভিনেতা হিসেবে যৌথভাবে পুরস্কার পেয়েছেন।
প্রাথমিক জীবন
মীর সাব্বির বরিশালের বরগুনা জেলায় মীর মাহবুবুল আলম ও আখতার খানম ঘরে জন্মগ্রহণ করেন। তিনি বরগুনা ডিগ্রি কলেজ থেকে এইচএসসি পাস করেন এবং জগন্নাথ বিশ্ববিদ্যালয়ে ম্যানেজমেন্ট নিয়ে পড়াশোনা করেন। বিশ্ববিদ্যালয়ে পড়াকালে তিনি থিয়েটারে যোগ দিয়েছিলেন। তার স্ত্রী ফারজানা চুমকি ও দুই ছেলে মীর ফারসাদ ও মীর সানদিদ।
কর্মজীবন
সাব্বির ১৯৯৯ সালে পুত্র নামে একটি নাটক দিয়ে তার টেলিভিশন অভিনয়ের কর্মজীবন শুরু করেছিলেন। সাব্বিরতার টেলিভিশন নাটকের অভিষেক বরিশাল বনাম নোয়াখালী এবং মকবুল নাটক-ধারাবাহিক পরিচালনায় আত্মপ্রকাশ করেছিলেন। "নোয়াশাল" মীর সাব্বির পরিচালিত টেলিভিশন নাটক একটি জনপ্রিয় সিরিয়াল। এছাড়া তার পরিচালনা ও অভিনয়ে অনেক নাটক রয়েছে। এছাড়া তিনি অনেক চলচ্চিত্রেও অভিনয় করেছেন, তার মাঝে উলেখ্যযোগ্য ভালবাসা এমনই হয়, কি যাদু করিলা।
ব্যক্তিগত জীবন
মীর সাব্বির ২০০৩ সালে ফারজানা চুমকি কে বিয়ে করেন। বর্তমানে তাদের দুই সন্তান রয়েছে। একজন ফারশাদ, অন্যজন সানদিদ।
অভিনয়
মীর সাব্বির ১৯৯৯ সাল হতে বর্তমান কাল পর্যন্ত একাধিক ছবি নাটক টেলিফিল্ম ও বিজ্ঞাপনে অভিনয় করেন।
বিজ্ঞাপন
গ্রামীণ ফোন সহ অনেক কোম্পানির বিজ্ঞাপনে অভিনয় করেছেন তিনি।
পরিচালনা
তার প্রথম পরিচালনা নাটক নোয়াশাল এর পর মালেক হতে সাবধান, মকবুল সহ প্রায় শতাধিক নাটক পরিচালনা করেছেন। তার প্রথম পরিচালিত ছবি হলো রাত জাগা ফুল।
মৌলানা আবুল কালাম আজাদ ইনস্টিটিউট অফ এশিয়ান স্টাডিজ
মাওলানা আবুল কালাম আজাদ ইনস্টিটিউট অফ এশিয়ান স্টাডিজ কলকাতায় অবস্থিত একটি স্বায়ত্তশাসিত গবেষণা প্রতিষ্ঠান। এটির অর্থায়ন করে ভারত সরকারের সংস্কৃতি মন্ত্রণালয়। এই প্রতিষ্ঠানটি ১৯৯৩ সালের ৪ জানুয়ারি প্রতিষ্ঠিত হয়েছিল। ১২ মার্চ ১৯৯৩ সালে ইনস্টিটিউটের ভিত্তিপ্রস্তর স্থাপন করা হয়। এটি বিশিষ্ট জাতীয়তাবাদী নেতা এবং ভারতের প্রথম শিক্ষামন্ত্রী মাওলানা আবুল কালাম আজাদের জীবন ও কাজ নিয়ে গবেষণা করে, এটির নামও তার নামানুসারে নামকরণ করা হয়। কলকাতা বিশ্ববিদ্যালয়, যাদবপুর বিশ্ববিদ্যালয় এবং নয়া দিল্লির জওহরলাল নেহরু বিশ্ববিদ্যালয়ের এম ফিল ও পিএইচডি পর্যায়ের ছাত্রছাত্রীরাও প্রতিষ্ঠানটির সাথে যুক্ত।
প্রাচীন বিশ্বের সপ্তাশ্চর্য
প্রাচীন যুগ
right|thumb|300px|পৃথিবীর সপ্তাশ্চর্য (বাম থেকে ডানে এবং উপর থেকে নিচে): [[পিরামিড|গিজার পিরামিড, ব্যাবিলনের শূন্য উদ্যান, আর্টেমিসের মন্দির, অলিম্পিয়ার জিউসের মূর্তি, রোডস এর মূর্তি, আলেকজান্দ্রিয়ার বাতিঘর, হ্যালিকারণেসাসের সমাধি মন্দির।]]
কারবারি (যৌনবৃত্তি)
থাম্ব|যৌনকর্মী যৌনবৃত্তিতে কারবারি হলো গ্রাহকের সাথে যৌন আচরণের ব্যবস্থা করার জন্য পতিতা বা অন্যান্য যৌনকর্মী সরবরাহ বা বিক্রয় করা। একজন প্রযোজক, কথোপকথক হিসাবে একজন দেহব্যবসায়ী-দালাল বা পিম্প (পুরুষ হলে) অথবা কুটনী বা ম্যাডাম (নারী হলে) বা পতিতালয় রক্ষক হিসাবে পরিচিত, তাদের বেশিরভাগ উপার্জনের অংশ সংগ্রহকারী দেহব্যবসায়ীদের দালাল। প্রযোজক এই অর্থ বিজ্ঞাপন পরিষেবাদি, শারীরিক সুরক্ষা বা প্রদানের জন্য এবং সম্ভবত একচেটিয়াকরণের বিনিময়ে এই অর্থ গ্রহণ করতে পারে, যেখানে পতিতা ক্লায়েন্টদের জড়িত করতে পারে। দেহব্যবসায়ীর মতো ম্যাডাম বা পিম্পের কিছু নির্দিষ্ট কাজের বৈধতা এক অঞ্চল থেকে অন্য অঞ্চলে পরিবর্তিত হয়। এসকল ক্ষেত্রে একজন দালাল বিভিন্ন স্থান থেকে ইচ্ছুক ও অনিচ্ছুক নারীদের সামান্য কিছু টাকার বিনিময়ে পরিবার থেকে নিয়ে আসে এবং এদেরকে দেহব্যবসায়ীদের হাতে বিক্রি কর দেয়। পরবর্তীতে এদেরকে বিভিন্ন যৌনপল্লীতে দেহব্যবসার কাজে নিয়োজিত করে আবার কিছুক্ষেত্রে এসব নারীদের যৌনদাসী হিসেবে ধনীদের কাছে অধিক মূল্যে চীরস্থায়ীভাবে বিক্রি করে দেয়। যৌনদাসী হলো ধনীদের এমন এক প্রকার দাস, যারা তাদের যৌন সেবা বা তৃপ্তির চাহিদা পূরণ করে, এসকল ক্ষেত্রে তাদেরকে অনেক নির্যাতনেরও শিকার হতে হয়। এভাবেই চক্রাকারে একটি যৌনবাবসায়ী, যৌনসংগম,  যৌনবৃত্তি মূলক ব্যবসা চলমান সমাজে বিদ্যমান।
ইলকাল শাড়ি
থাম্ব|ইলকাল শাড়ি বুনন থাম্ব|ইলকাল শাড়ি পরিহিতা ভারতীয় মহিলা ফল বিক্রেতা
ইলকাল শাড়ি একটি ঐতিহ্যবাহী শাড়ি যা সাধারণত ভারতীয় নারীরা পরিধান করে থাকেন। ইলকাল শাড়ি নামটি এসেছে ভারতের কর্ণাটক রাজ্যের বাগলকোট জেলার ইলকাল শহরের নাম থেকে। ইলকাল শাড়ির মূল অংশটির বুনন এবং নকশার জন্য সুতির টানা দেওয়া হয় এবং পাড় ও আঁচলের নকশা ও বুননের জন্য আর্ট রেশম ব্যবহার করা হয়। কিছু ক্ষেত্রে আর্ট রেশমের পরিবর্তে খাঁটি রেশমও ব্যবহৃত হয়। ইলকাল শাড়িকে ভৌগোলিক নির্দেশকের (জিআই) তকমা দেওয়া হয়েছে। এর জিআই ক্রমিক নম্বর ৭৬।
ইতিহাস
ইলকাল ছিল একটি প্রাচীন তাঁত কেন্দ্র যেখানে সম্ভবত ৮ম শতাব্দীর দিকে বয়নের কাজ শুরু হয়েছিল। এই শাড়ির বিকাশে বেল্লারী শহর এবং শহরের আশেপাশের স্থানীয় পৃষ্ঠপোষকদের অবদান রয়েছে। স্থানীয় কাঁচামালগুলোর সহজলভ্যতা এই শাড়ির বিকাশে সহায়তা করেছিল। ইলকাল শহরে প্রায় ২,০০০ তাঁতি ইলকাল শাড়ি বুননের কাজ করেন।
উৎপাদন
ইলকাল শাড়ির বুনন বেশিরভাগই অভ্যন্তরীণ কার্যকলাপ। এটি মূলত মহিলা সদস্যদের সক্রিয় অংশগ্রহণমূলক একটি গৃহস্থালী উদ্যোগ। তাঁতের সাহায্যে একটি শাড়ি বুনতে প্রায় ৭ দিন সময় লাগে। তবে যন্ত্রচালিত তাঁতের সাহায্যে এটি বুনতে আরো কম সময় লাগে।
গ্র্যান্ড সাদার্ন ট্রাঙ্ক রোড
গ্র্যান্ড সাদার্ন ট্রাঙ্ক রোড বা জিএসটি রোড তামিলনাড়ুর অন্যতম গুরুত্বপূর্ণ ঐতিহ্যবাহী মূল সড়কগুলির একটি৷ এটি চেন্নাই - তিরুচিরাপল্লী মহাসড়ক নামেও পরিচিত৷ চেন্নাইয়ের আলান্দুর ও সেন্ট থমাস মাউন্টের সংযোগস্থলে অবস্থিত কাতিপারা জংশন থেকে দক্ষিণ-পশ্চিম দিকে তিরুচিরাপল্লী অবধি বিস্তৃত এই রাস্তা৷ বহুক্ষেত্রে লোকালয়ের অবস্থান বোঝাতে জিএসটি রোডের উল্লেখ স্থানীয়দের মধ্যে একটি সাধারণ বিষয়৷
দি অ্যাম্‌ব্যাসাডর্‌স
দি অ্যাম্‌ব্যাসাডর্‌স (The Ambassadors) হেনরি জেমসের লেখা একটি ইংরেজি উপন্যাস যা ১৯০৩ সালে প্রকাশিত হয়। এটি আদিতে একটি ধারাবাহিক রচনা হিসেবে নর্থ অ্যামেরিকান রিভিউ-তে প্রকাশিত হয়েছিল। এই ডার্ক কমেডিটি জেমসের শেষপর্বের রচনাবলির মধ্যে একটি মাস্টারপিস। এতে নায়ক ল্যাম্বার্ট স্ট্রেদার তার বিধবা বাগদত্তার আপাত বখাটে ছেলেকে খুঁজতে ইউরোপে পাড়ি জমায়। স্ট্রেদারের লক্ষ্য ছিল ছেলেটিকে পারিবারিক ব্যবসায় ফিরিয়ে নিয়ে আসা, কিন্তু তিনি এ কাজ করতে গিয়ে আশাতীত জটিলতার সম্মুখীন হন। উপন্যাসটি স্ট্রেদারের জবানিতে লেখা।
গ্র্যান্ড সাদার্ন ট্রাঙ্ক রোড
ভারতীয় জাতীয় সড়ক সংখ্যায়নের পুরাতন ৪৫ নং জাতীয় সড়ক ছিলো এই জিএসটি রোড ও তিরুচিরাপল্লী থেকে তেনি পর্যন্ত দীর্ঘায়িত সড়কের একত্রিত দৈর্ঘ৷ ৩১৬ কিলোনিটার দীর্ঘ এই মহাসড়কটি বর্তমানে আলান্দুর থেকে তিন্ত্রিবনম অবধি ৩২ নং জাতীয় সড়ক, তিন্ত্রিবনম থেকে ভিল্লুপুরম শহরে উত্তরাংশ অবধি ১৩২ নং জাতীয় সড়ক, ভিল্লুপুরম শহরে ৩৩২ নং জাতীয় সড়ক, ভিল্লুপুরম শহরের দক্ষিণাংশ থেকে তিরুচিরাপল্লী অবধি ৩৮ নং জাতীয় সড়কের অংশ৷ তবে ভিল্লুপুরম শহরের অভ্যন্তরে ৩ কিলোমিটার অংশ জাতীয় সড়কের অন্তর্গত নয়৷
গুরুত্বপূর্ণ জংশন
চেন্নাই শহর চেঙ্গলপট্টু জেলা ভিল্লুপুরম জেলা কালকুরিচি জেলা পেরম্বালুর জেলা তিরুচিরাপল্লী জেলা
নাইন্টিন এইটি-ফোর
এই উপন্যাসের একটি বিখ্যাত সংলাপ ছিলো "Big brother is watching you", অর্থাৎ বড় ভাই তোমাকে নজরে রাখছে। উপন্যাসে দেখানো হয়েছিলো, প্রতিটি বাড়ির ভেতরের দেয়ালে একটি যান্ত্রিক পর্দা রয়েছে, যার মাধ্যমে সরকার বাড়ির অধিবাসীদের উপরে নজর রাখতে পারে। এই সংলাপটির মাধ্যমে Big Brother শব্দটি ইংরেজি গণমাধ্যমে সরকারী নজরদারীর প্রতীক হিসাবে প্রচলিত হয়ে যায়।
কুর্তা
ডান|থাম্ব| চুড়িদার এবং আলংকারিক মোজারি স্যান্ডেলের সাথে একটি রেশমের কুর্তা।কুর্তা  হল  দক্ষিণ এশিয়ার বেশ কয়েকটি অঞ্চলের পরিধান করা একটি ঢিলেঢালা কলারবিহীন জামা।,  বর্তমানে এটি সারা বিশ্বেই পরিধান করা হয়। এর উৎস খুঁজলে যেতে হবে অন্ত-প্রাচীন বা প্রারম্ভিক মধ্যযুগের মধ্য এশিয়ার যাযাবরদের পরিধেয় প্রথম দিকেরনিমার দিকে। কুর্তা বহু শতাব্দী ধরেই শৈলীগতভাবে বিকশিত হয়েছে। বিশেষত ভারতীয় উপমহাদেশে প্রতিদিনের পোশাক এবং বিশেষ কোন অনুষ্ঠানের পোশাক হিসাবে এটি এযাবৎকাল ধরে পরিহিত হয়ে আসছে। নারীদের জন্য বানানো বা নারীদের পরিহিত কুর্তাকে কখনো কখনো কুর্তি বলেও ডাকা হয়।
কুর্তা ঐতিহ্যগতভাবে তুলা বা রেশম দিয়ে তৈরি করা হয়। এটি একেবারে সাদামাটা বা সূচিকর্মের অলংকরণযুক্ত হতে পারে, যেমন- চিকন। ঐতিহ্যবাহী কুর্তার সামনের এবং পিছনের দিকটি আয়তক্ষেত্রাকার কাপড়ের টুকরো দিয়ে তৈরি করা হয়। ঐতিহ্যবাহী কুর্তার আস্তিনগুলো সংকীর্ণ না হয়ে কব্জি পর্যন্ত চলে যায়। প্রান্তগুলো মুড়ি-সেলাই দেত্তয়া হয় তবে তা দৃঢ় করা হয় না; এই ধরনের কুর্তা পুরুষ এবং মহিলা উভয়ই পরতে পারেন। এটি ঐতিহ্যগতভাবে কলারবিহীন হয়ে থাকে তবে স্থায়ী কলারযুক্ত কুর্তাও ক্রমশ জনপ্রিয়তা পাচ্ছে।
কুর্তা সাধারণ পায়জামা, আলগা সালোয়ার, চুড়িদার বা সাধারণ জিন্সের সাথে পরা যেতে পারে।
ব্যুৎপত্তি
অক্সফোর্ড ইংরেজি অভিধান অনুসারে, কুর্তা হল সাধারণত সালোয়ার, চুড়িদার বা পায়জামার সাথে দক্ষিণ এশিয়ার লোকদের পরিহিত একটি কলারবিহীন শার্ট। যার উৎপত্তি হয়েছে উর্দু এবং ফারসি শব্দ কুর্তাহ থেকে।  ১৯১৩ সালে ইংরেজিতে কুর্তার প্রথম ব্যবহার হয় টি.ই. লরেন্সের হোম লেটারসে। তাতে লেখা ছিল "সাদা ভারতীয় পোশাক ধুতি কুর্তায় আমি"।
ইতিহাস
লেখক রোশন আলকাজির মতে, সেলাইযুক্ত ( অর্থাৎ কেটে সেলাই করা) পোশাক মধ্য এশিয়া থেকে দক্ষিণ এশিয়ায় এসেছিল। Quote:"Taking the Kushan period as a starting point the changes that took place in Indian costume as a result of the connections with Uzbekistan in Central Asia are discussed The ordinary dress of the people of India till then had consisted usually of unstitched garments as antariya/dhoti, uttariya/dupatta and a kayabandh/cummerbund with a turban for men. With the advent of the Kushans this was extended, and the fashion of wearing sewn garments of Central Asiatic pattern seems to have made headway with many classes of Indian in North India The cut-and-sewn garments which are rarely visible in the previous Mauryan and Sunga sculptures are more commonly found in this period. The Kushans under Kanishka spread their empire over large parts of Central Asia and India. The Kushans in AD 48 entered Gandhara under Kadphises and overthrew the Greeks. Later they took the Kabul valley from the Parthians and extended their empire to cover the Punjab. Sind, northern Gujarat. and part of Central Asia. Still later they annexed Kashmir and part of Chinese Turkestan. Kanishka (AD 120-162) was their greatest ruler. Although the Kushans ruled for almost three centuries, they never looked on India as their home. Detesting the heat of the plains they retired to Kashmir or Afghanistan in the summer. They wore the clothes of Central Asia which were cut and sewn and consisted of long padded coals and riding boots with spurs and pointed caps, totally different from the draped and unstitched garments worn by the Indians. (page 465)" প্রাচীন যুগের সিসিয়ান/পার্সিয়ান/কুশন আগ্রাসনের সময় অল্পস্বল্পভাবে এর বিস্তার ঘটেছিল, গজনী মাহমুদের আগ্রাসনের পরে এটা স্পষ্টতই বৃদ্ধি পেয়েছিল। দ্বাদশ শতাব্দীর শেষদিকে মুসলিম বিজয়ের পরে কুর্তা পরিণত হয়েছিল মোগল আমলে সাধারণ একটি পোশাকে।
কানাডীয় সাহিত্য
থাম্ব|অ্যালিস অ্যান মানরো : ২০১৩ সালের সাহিত্যে নোবেল পুরস্কারপ্রাপ্ত কানাডার বিশিষ্ট ছোটগল্প লেখিকা। কানাডীয় সাহিত্য একজন কানাডীয় লেখকের কলমে যে-কোনো দেশের বা সংস্কৃতির কথা নিয়েই সাহিত্য রচনা হোক না কেন, সেটি হবে কানাডীয় সাহিত্য। এমন একটি কথা বলেছিলেন রাইটার্স ইউনিয়ন অব কানাডার নির্বাহী পরিচালক কবি, ঔপন্যাসিক ও কলামিস্ট জন ডেগেন। কানাডীয় সাহিত্যে কবি-লেখকেরা তাঁদের নিজেদের কথা লিখেছেন, নিজেদের সংস্কৃতি, ঐতিহ্য এবং মূল্যবোধের কথা। আর সেসবকে একত্র করে কানাডীয় ভূখণ্ডে যে সাহিত্য নির্মিত হয়েছে সেটিই কানাডীয় সাহিত্য। তাই কানাডীয় সাহিত্যে পাওয়া সম্ভব পৃথিবীর সব জনগোষ্ঠীর লেখকের চেতনার প্রতিফলন।
ফরাসি-কানাডীয় সাহিত্য
কয়েকজন ফরাসি-ভাষী কানাডীয় সাহিত্যিক
গ্যাব্রিয়েল রয়
নাজমুন নাহার সোহাগী
নাজমুন নাহার সোহাগী বাংলাদেশী বংশোদ্ভূত এক মুসলিম নারী যিনি সর্বমোট ১৬৭ টি দেশ ভ্রমণের বিরল রেকর্ড গড়েছেন। তাঁর জন্ম লক্ষীপুর জেলার সদর উপজেলায় এ। তিনি বাংলাদেশের প্রথম নারী যিনি এতগুলো দেশ ভ্রমণ করেছেন। ভ্রমণের সময় সবসময়ই তাঁর কাছে থাকে বাংলাদেশের পতাকা।
ভ্রমণের সূচনা
২০০০ সালে ভারত অভিযানের মাধ্যমে সোহাগীর ভ্রমণ অভিযাত্রা শুরু হয়। তিনি সম্প্রতি লোহিত সাগরের পার্শ্ববর্তী আফ্রিকা মহাদেশের দেশ জিবুতি, সোমালিল্যান্ড, সুদান পর্যন্ত, তারপর তিনি ভারতীয় মহাসাগরের দ্বীপ রাষ্ট্র মালদ্বীপ সফর করেন। গত বছরের ৮ ডিসেম্বর বাংলাদেশের পতাকা হাতে  নাজমুন নাহার পৌঁছান দক্ষিণ এশিয়ার রাষ্ট্র মালদ্বীপের মালাহিনী কুদা ব্যান্ডোস দ্বীপে।
বিশ্ববিদ্যালয়ে পড়াশোনা করার সময় ভারতে একটি সমাবেশে তিনি বিশ্বের ৮০ টি দেশের ছেলেমেয়েদের সাথে যোগ দেন। সেই ঘটনা তাঁর ভেতরে শিহরণ জাগায় যা তাঁকে এতগুলো দেশের অভিযানে অনুপ্রেরণা জাগিয়েছে। তিনি প্রথম কয়েকটি দেশ ভ্রমণ করেছেন বাংলাদেশ গার্ল গাইডস অ্যাসোসিয়েশন এর সদস্য হিসেবে। এরপরে তিনি চলে যান সুইডেন- এ। সেখানে পড়াশোনার পাশাপাশি অর্থ সঞ্চয় করেন ও অন্যান্য দেশ ভ্রমণের প্রস্তুতি নেন।
অভিজ্ঞতা
ভ্রমণের সময় নাজমুন নাহার অনেক ধরনের রোমাঞ্চকর অভিজ্ঞতার সম্মুখীন হন। এমনকি কোনো কোনো জায়গা হতে মৃত্যুর মুখ থেকেও তিনি ফিরে এসেছেন। উগান্ডা থেকে রোয়ান্ডা যাওয়ার সময় বিকেলে ঝড় বৃষ্টির মধ্যে বাসে যাওয়ার সময় রাস্তার দুই ধারের জঙ্গল থেকে ভয়াল জন্তুর গর্জন ভেসে আসে। সে যাত্রা তিনি বেঁচে গিয়েছিলেন। আরেকটি ঘটনা ঘটেছিল পেরুর রেইনবো পর্বতে যার উচ্চতা ১৪২০০ ফুট। মাঝরাতে তিনি তাঁর স্থানীয় দল নিয়ে পর্বতে ওঠা শুরু করেন। এক পর্যায়ে উচ্চতার কারণে শ্বাসকষ্ট শুরু হয় ও মাটিতে বসে পড়েন। এমন অবস্থায় পথপ্রদর্শক তাঁকে রেখে চলে যেতে যান। পরে তিনি তাদেরকে জানান যে যদি তিনি মারাও যান তবুও তিনি পর্বতের শিখরে উঠতে চান কারণ পথ আর বেশি দূর নেই। তিনি মারা গেলে তারা যেন তাঁকে সেখানে কবর দিয়ে দেয় সে কথাও বলেন তিনি। এরপরে তাঁকে ইনহেলার দেওয়া হয়৷ সেটা নেওয়ার পরে কিছুটা সুস্থ বোধ করেন কিন্তু তিনবার তাঁর শ্বাসকষ্ট হয়। তবুও তিনি সেবার পর্বতের চূড়ায় উঠেছিলেন।
অভ্যর্থনা ও খেতাব
নাজমুন নাহার সোহাগী যে দেশে যান সেই দেশের ব্যক্তিবর্গ তাঁকে সাদরে গ্রহণ করেন। মালদ্বীপের ভেলানা আন্তর্জাতিক বিমানবন্দরে পর্যটন মন্ত্রণালয়ের একটি দল নাজমুনকে অভিনন্দন জানানোর পর পর্যটন মন্ত্রী ডক্টর আব্দুল্লাহ মাসুম নাজমুন নাহারকে  ‘বিশ্ব নারীদের এক সাহসী প্রতীক’ বলে অভিহিত করেন। ২০২০ সালের ৩ ডিসেম্বর সোমালিল্যান্ডের জনপ্রিয় জাতীয় দৈনিক ‘গেসকা আফ্রিকা’র  প্রথম পাতায় প্রকাশিত হয় সোহাগীর বিশ্বজুড়ে দেশ ভ্রমণের দুঃসাহসিক অভিযাত্রার বর্ণনা। ২৭ নভেম্বরে জিবুতি এর একমাত্র রাষ্ট্রীয় পত্রিকা "লা ন্যাশন" এর পাতায় বাংলাদেশের লাল সবুজ পতাকার ছবিসহ নাজমুন নাহারকে নিয়ে বিশেষ প্রচ্ছদ প্রতিবেদন বের করা হয়৷ ভ্রমণের সময় সর্বদা বাংলাদেশের পতাকা নিয়ে যাওয়ার কারণে জাম্বিয়া সরকারের একজন গভর্নর (শাসক) তাকে "ফ্ল্যাগ গার্ল" খেতাবে ভূষিত করেন।
বিবিসি নিউজ বাংলার একটি সাক্ষাৎকারে নাজমুন নাহার সোহাগী জানান যে আফ্রিকার যেখানেই তিনি ভ্রমণ করেছেন সেখানেই মানুষ তাঁর কাছে এসে বলেছে যে তারা বাংলাদেশের ক্রিকেট খেলা খুবই পছন্দ করে। তিনি আরো জানান যে, উরুগুয়ে দেশের একজন নারী তাঁকে ছুঁয়েও দেখেছেন। কারণ তিনি এর আগে বাংলাদেশের কাউকে কখনো দেখেননি।
ডোরেমন চলচ্চিত্রের তালিকা
ডোরেমন চলচ্চিত্রের তালিকায় জাপানি অ্যানিমে এবং মাঙ্গা ধারাবাহিক ডোরেমনের উপর ভিত্তি করে নির্মিত চলচ্চিত্রের তালিকা রয়েছে। বর্তমান তারিখ পর্যন্ত সমস্ত চলচ্চিত্র তোহো কর্তৃক পরিবেশিত হয়েছে। ডোরেমন বিশ্বের সর্বোচ্চ অর্থ উপার্জনকারী অ্যানিমে চলচ্চিত্র ফ্রাঞ্চাইজি ।
পূর্ণদৈর্ঘ্য চলচিত্র
মূল ধারার বেশিরভাগ চলচ্চিত্রগুলি সুতোমু শিবায়ামা পরিচালিত। শুনসুকে কিকুচি ছিলেন ১৯৮০ থেকে ২০০০ সাল পর্যন্ত সিনেমার সঙ্গীত এবং সুরকার, ১৯৯৮ এবং ১৯৯৯ সালের সিনেমাগুলি ব্যতীত, যার সঙ্গীত সেনরি ওহে রচনা করেছিলেন। ২০০০-২০০৪ সালের সিনেমাগুলির জন্য কিকুচিকে দায়িত্ব দেন কাতসুমি হোরি। ২০০৬-১৭ সালের চলচ্চিত্রগুলির সঙ্গীত কান সাওয়াদার রচিত। তাকাইউকি হাট্টোরি ২০১৮-বর্তমান এই দায়িত্ব পালন করছেন।